Document ID: 31988D0004

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 11ης Δεκεμβρίου 1987
σχετικά με το πολυετές πρόγραμμα προσανατολισμού της υδατοκαλλιέργειας και της διευθέτησης των προστατευομένων θαλασσίων ζωνών (1987-1991) που υπέβαλε η Ιταλία στο πλαίσιο του κανονισμού (ΕΟΚ) αριθ. 4028/86 του Συμβουλίου
(Το κείμενο στην ιταλική γλώσσα είναι το μόνο αυθεντικό)
(88/4/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 4028/86 της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), και ιδίως το άρθρο 4,
Εκτιμώντας:
ότι η ιταλική κυβέρνηση διαβίβασε στην Επιτροπή, στις 29 Απριλίου 1987, ένα πολυετές πρόγραμμα προσανατολισμού της υδατοκαλλιέργειας και της διευθέτησης των προστατευομένων θαλασσίων ζωνών, το οποίο καλείται στο εξής «πρόγραμμα»· ότι ανακοίνωσε στις 16 Οκτωβρίου 1987 τα τελευταία συμπληρωματικά στοιχεία σχετικά με το πρόγραμμα αυτό·
ότι το πρόγραμμα αποσκοπεί σε σημαντική ανάπτυξη της ιταλικής υδατοκαλλιέργειας, καθώς και στη διευθέτηση των προστατευομένων θαλασσίων ζωνών· ότι η παραγωγή πέστροφας θα έπρεπε να διατηρηθεί στο επίπεδο του 1987· ότι, για την υλοποίηση του προγράμματος αυτού, κρίνονται απαραίτητες επενδύσεις της τάξης των 150 εκατομμυρίων ECU·
ότι λαμβανομένης υπόψη τις προβλεπόμενης εξέλιξης των αλιευτικών πόρων, της αγοράς προϊόντων αλιείας και υδατοκαλλιέργειας, των μέτρων που λαμβάνονται στο πλαίσιο της κοινής αλιευτικής πολιτικής καθώς και των κατευθυντηρίων γραμμών της πολιτικής αυτής, το πρόγραμμα πληροί τους όρους που καθορίζονται στο άρθρο 2 του κανονισμού (ΕΟΚ) αριθ. 4028/86 και μπορεί να αποτελέσει το πλαίσιο κοινοτικών και εθνικών χρηματοδοτικών παρεμβάσεων στο σχετικό τομέα·
ότι, εντούτοις, ο προβλεπόμενος ρυθμός εξάπλωσης της ιταλικής υδατοκαλλιέργειας θα μπορούσε να αντιμετωπίσει τεχνικές δυσκολίες και να υλοποιηθεί με πραγματικό ρυθμό βραδύτερο από εκείνον που προβλέπεται· ότι θα είναι λοιπόν αναγκαίο να υπάρξει μέριμνα για τη βιωσιμότητα από τεχνική άποψη και την οικονομική αποδοτικότητα των εκτροφών·
ότι η πλήρης υλοποίηση των στόχων του προγράμματος θα μπορούσε να αντιμετωπίσει δυσκολίες κανονικού εφοδιασμού των εκτροφών με γόνους ιχθύων·
ότι υπάρχουν διοικητικές δυσκολίες για την δημιουργία των προστατευόμενων θαλασσίων ζωνών·
ότι ο τομέας της υδατοκαλλιέργειας αναπτύσσεται σε εμπορικό περιβάλλον που χαρακτηρίζεται από ανάπτυξη του διεθνούς ανταγωνισμού·
ότι η εξέλιξη της αγοράς των σολωμοειδών θα μπορούσε να οδηγήσει στην υποχρέωση τροποποίησης των στόχων που καθορίζονται για την παραγωγή πέστροφας·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Δομών της Αλιείας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται, με τους όρους της παρούσας απόφασης, το πολυετές πρόγραμμα προσανατολισμού της υδατοκαλλιέργειας και της διευθέτησης των προστατευομένων θαλασσίων ζωνών (1987-1991) που διαβίβασε η ιταλική κυβέρνηση στις 29 Απριλίου 1987, όπως συμπληρώθηκε τελευταία στις 16 Οκτωβρίου 1987.
Άρθρο 2
1. Θα πρέπει να δοθεί ιδιαίτερη προσοχή, κατά την εφαρμογή του προγράμματος, στον έλεγχο του κόστους παραγωγής.
2. Θα πρέπει να δοθεί προτεραιότητα, κατά την εφαρμογή του προγράμματος, στην παραγωγή ιχθυδίων σε σχέση με τις προβλεπόμενες επενδύσεις για εκτροφή.
3. Οι στόχοι του προγράμματος που αφορούν την παραγωγή πέστροφας θα πρέπει να αναθεωρηθούν στην περίπτωση που θα προκύψουν σημαντικές μεταβολές στην αγορά των σολωμοειδών.
4. Θα πρέπει να εφαρμοστούν κανονιστικά μέτρα προκειμένου να γίνει κάτω από καλές συνθήκες η θέσπιση των προστατευόμενων θαλασσίων ζωνών.
Άρθρο 3
Η παρούσα απόφαση δεν προδικάζει ενδεχόμενες κοινοτικές χρηματοδοτικές συνδρομές σε PP'nTlPένα σχέδια επενδύσεων.
Άρθρο 4
Η παρούσα απόφαση απευθύνεται στην Ιταλική Δημοκρατία.
Βρυξέλλες, 11 Δεκεμβρίου 1987.

Labels: 20
18
19
6